জালালুদ্দীন সুয়ুতী
আব্দুর রহমান ইবনে কামালুদ্দিন আবি বকর বিন মুহাম্মাদ সাবিক উদ্দিন খুদর আল খুদায়রি আল আসয়ুতী ( আরবি : عبد الرحمن بن كمال الدين أبي بكر بن محمد سابق الدين خضر الخضيري الأسيوطي) বা ইমাম জালালুদ্দীন সুয়ুতী ( জন্ম: কায়রো ৮৪৯ হি: /১৪৪৫ খ্রি:–কায়রো ৯১১ হি: ১৫০৫) ছিলেন একজন বিখ্যাত আলেম, শাস্ত্রজ্ঞ ও বহুল আলোচিত ব্যক্তিত্ব। তিনি হাফেজ জালালুদ্দীন আসয়ুতী/ সুয়ুতী নামে অধিক প্রসিদ্ধ। তিনি একাধারে গ্রন্থকার, মুফাসসির, মুহাদ্দিস, ফকিহ, সাহিত্যিক, কবি, ইতিহাসবিদ, সুফি ও হিজরি ৯ম শতকের সমসাময়য়িক একজন মুজাদ্দিদ ছিলেন। জীবদ্দশায় তিনি ইলমের প্রতিটি শাখায় সবমিলিয়ে ৫০০- এরও গ্রন্থ রচনা করেছেন।